CELEX: 52002PC0425
Language: fi
Date: 2002-07-26
Title: Ehdotus: neuvoston päätös eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen MODINIS-ohjelman (2003-2005) hyväksymisestä

Avis juridique important

|

52002PC0425

Ehdotus: neuvoston päätös eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen MODINIS-ohjelman (2003-2005) hyväksymisestä  /* KOM/2002/0425 lopull. - CNS 2002/0187 */  

Virallinen lehti nro 291 E , 26/11/2002 s. 0243 - 0249

Ehdotus: NEUVOSTON PÄÄTÖS eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen MODINIS-ohjelman (2003-2005) hyväksymisestä(komission esittämä)PERUSTELUT1. Viisivuotinen PROMISE-ohjelma [1] käynnistettiin 25 miljoonan euron budjetilla vuonna 1998 edistämään tietoyhteiskuntakehitystä Euroopassa. PROMISE-toimien painoarvo kasvoi huomattavasti 23.-24. maaliskuuta 2000 kokoontuneen Lissabonin Eurooppa-neuvoston jälkeen. Kyseisessä Eurooppa-neuvoston kokouksessa asetettiin Euroopalle kunnianhimoinen tavoite tulla maailman kilpailukykyisimmäksi ja dynaamisimmaksi tietotaloudeksi vuosikymmenen kuluessa. Neuvosto totesi, että Euroopan on nopeasti hyödynnettävä uuden talouden ja erityisesti Internetin suomat mahdollisuudet. Feirassa pidetyssä Eurooppa-neuvoston kokouksessa 19.-20. kesäkuuta 2000 annettiin tuki eEurope 2002 -toimintasuunnitelmalle, jossa määritellään yhteisöjen toimielimille, jäsenvaltioille ja yksityiselle sektorille osoitettuja yksittäisiä toimenpiteitä, tavoitteita ja ehdotuksia.[1]  Tietoyhteiskunnan luomista Euroopassa edistävästä monivuotisesta yhteisön ohjelmasta 30 päivänä maaliskuuta 1998 tehty neuvoston päätös 98/253/EY (EYVL L 107, 7.4.1998).2. Alkujaan PROMISE-toimet olivat varsin yleisluonteisia ja ne oli ryhmitelty seuraavien tavoitteiden ympärille: 1) tiedotustoimet, joissa keskityttiin tietopalveluihin, kuten tiedotteisiin, verkkosivustoihin, tutkimuksiin ja selvityksiin, erityisesti Eurobarometri-tutkimuksiin sekä mielipidevaikuttajille ja erityisryhmille (pk-yritykset) suunnattuihin toimiin, 2) sosioekonomisten hyötyjen optimointi toteuttamalla pääasiassa pilottihankkeita, tutkimuksia ja selvityksiä jäsenvaltioissa meneillään olevasta toiminnasta, sekä 3) Euroopan aseman vahvistaminen kansainvälisissä yhteyksissä panostamalla verkottumisen ja mielipiteiden vaihdon helpottamiseen seminaarein ja konferenssein.Väliarvioinnissa PROMISE-ohjelman todettiin toimineen tehokkaasti varsinkin www-hankkeiden ja tiedonkeruun osalta. Arvioinnissa korostettiin myös, että pk-yrityksille suunnatut, hyviä toimintatapoja kehittävät aloitteet olivat osoittautuneet hyödyllisiksi. Lisäksi PROMISE-ohjelmaa suunnattiin vuoden 2001 alussa Lissabonin ja Feiran Eurooppa-neuvostojen päätelmien mukaisesti tukemaan paremmin eEurope-toimintasuunnitelmaa ja erityisesti vertailuanalyysejä. Toimet ovat tuottaneet hyviä tuloksia.3. eEurope 2002 -toimintasuunnitelmassa asetettiin 11 osa-alueella 64 tavoitetta, joihin oli päästävä vuoden 2002 loppuun mennessä. Yleistavoitteita oli kolme:- halvempi, nopeampi ja turvallisempi Internet,- investoinnit ihmisiin ja taitoihin,- Internetin käytön lisääminen.Toimintasuunnitelman ja sen jatko-ohjelman eEurope 2005:n menetelmät voidaan jakaa karkeasti kolmeen luokkaan: i) kansallisten ja eurooppalaisten lainsäädäntötoimien ja hankkeiden nopeuttaminen (esim. tilaajayhteyksien tarjonnan eriyttäminen ja sähköisen viestinnän uuden sääntelyjärjestelmän hyväksyminen), ii) olemassa olevien tukiohjelmien, kuten yhteisön aluepoliittisten tukijärjestelmien uudelleensuuntaaminen (tietoyhteiskunnan teknologiaa koskevassa kuudennen puiteohjelman IST-ohjelmassa rahoitetaan entiseen tapaan alan tutkimus- ja demonstrointihankkeita) ja iii) vertailuanalyysit.4. Vertailuanalyyseillä mitataan kunkin jäsenvaltion edistymistä pyrittäessä tavoitteisiin ja vertaillaan jäsenvaltioita suhteessa maailman parhaiten edenneihin maihin. Sisämarkkinaneuvostossa 30. marraskuuta 2000 sovittiin 23:sta vertailuindikaattorista. Näistä kaksi (Internetin levinneisyysaste, viranomaisten verkkopalvelujen osuus) kuuluu myös Lissabonin Eurooppa-neuvostossa määritellyn avoimen koordinointimenetelmän rakenteellisiin indikaattoreihin. Rakenteellisia indikaattoreita seurataan 10 vuoden ajan.eEuropen verkkosivuilla [2] on nyt viimeisintä tietoa lukuisista säännöllisesti seurattavista indikaattoreista kaikista ohjelmaan osallistuvista maista. Komissio antoi helmikuussa 2002 vertailuista kattavan raportin. Vertailutiedot tukevat kansallisia hankkeita antamalla jäsenvaltioille mahdollisuuden analysoida edistymistä ja verrata etenemistään kohti eEurope-tavoitteita. Näin jäsenvaltiot voivat paremmin hyödyntää teknologian kehityksen ja erityisesti tietoyhteiskunnan taloudellista ja teollista potentiaalia. Lisäksi menetelmä nostaa tietoisuuteen esimerkkejä toimivista poliittisista ratkaisuista.[2]  http://europa.eu.int/information_society/europe/benchmarking/index_en.htm5. Internetin käytön lisääntyessä nopeasti Euroopassa vuoden 2001 kuluessa kävi selväksi, että verkko- ja tietoturva on keskeinen tekijä taloudellisessa ja yhteiskunnallisessa kehityksessä. Maksu- ja asiointitapahtumien sekä tiedon turvaamisesta on tullut keskeinen tekijä kaikkien sähköisten palvelujen tarjonnassa. Lisäksi tietoliikenneverkkojen luotettava toiminta on olennaisen tärkeää myös muille infrastruktuureille.Kaikkialla maailmassa hallitukset ovat yhä tietoisempia siitä, että laajakaistayhteydet ovat keskeisessä asemassa maan taloudellisen kehityksen kannalta. Laajakaistayhteydet nopeuttavat huomattavasti Internetin käyttöä ja parantavat käytön laatua mahdollistaen monenlaiset multimediasovellukset. Samoin ne tehostavat verkkojen toimintaa. Barcelonan Eurooppa-neuvosto totesi, että se "pitää ensisijaisen tärkeänä laajakaistaverkkojen laajaa levinneisyyttä ja käyttöä koko yhteisössä vuoteen 2005 mennessä".6. eEurope 2002 -toimintasuunnitelma ja PROMISE-ohjelma päättyvät vuoden 2002 lopussa. Lissabonin Eurooppa-neuvoston asettama tavoite ulottuu kuitenkin vuoteen 2010. Näin ollen Eurooppa-neuvoston voidaan olettaa tukevan kehittymistä tietoyhteiskunnaksi vuoden 2002 jälkeenkin. Barcelonan Eurooppa-neuvoston pyynnöstä komissio julkisti 28. toukokuuta 2002 uuden eEurope 2005 -toimintasuunnitelman. Sen pyrkimyksenä on edistää tietoturvattuja palveluja, sovelluksia ja sisältöjä, joiden perustana ovat laajalti saatavilla olevat laajakaistayhteydet. Keskeinen edellytys näiden tavoitteiden saavuttamiselle on luoda suotuisat olosuhteet yksityisen sektorin investoinneille ja helpottaa teollisuuden sopeutumista tietotalouteen.7. Tätä taustaa vasten uudelle ohjelmalle hahmottuvat seuraavat suuntaviivat ja tavoitteet:a. Monilla eEurope 2005:n poliittisilla muutoksilla on vaikutuksia vasta pitkällä aikavälillä. Komission olisi näin ollen jatkettava niiden vaikuttavuuden seurantaa uusiin painotuksiin sovitetun uuden indikaattorijoukon pohjalta (nykyaikaiset julkiset verkkopalvelut sekä sähköinen hallinto, oppiminen, terveydenhuolto ja liiketoimintaympäristö) sekä löydettävä ja levitettävä hyviä toimintatapoja. Tähän olisi sisällytettävä myös EU:n jäseniksi ehdolla olevat maat. Keskipitkällä aikavälillä vertailut ja hyviin toimintatapoihin liittyvät toimet voitaisiin muuntaa poliittiseksi yhteistyömekanismiksi, jonka avulla jokainen maa Euroopan unionissa voisi hyötyä tietoyhteiskunnasta. Lisäksi toimilla pyritään lisäämään synergiaetuja ja yhteistyötä jäsenvaltioiden, EFTA-maiden ja ehdokasmaiden välillä sekä edistämään hyviä toimintamalleja koskevan asiantuntemuksen vaihtoa Euroopan tasolla.Tässä yhteydessä ja seminaarien ja selvitysten lisäksi tietoyhteiskuntafoorumi (Information Society Forum) voisi toimia asiantuntijaverkostona ja antaa suosituksia tietoyhteiskuntakehityksen haasteisiin liittyvissä kysymyksissä.b. Sekä palvelujen tarjoajat että käyttäjät ovat todenneet maksu- ja asiointitapahtumien turvaamisen ja tietoturvan olevan yhä keskeisempi tekijä sähköisten palvelujen tarjonnassa, myös sähköisessä kaupankäynnissä ja julkisissa verkkopalveluissa. Komissiokin on todennut yleisesti turvallisuuden ja erityisesti verkko- ja tietoturvan merkityksen ja yksilöinyt sen yhdeksi tärkeimmistä painopisteistään vuonna 2003. Komission tiedonannoissa verkko- ja tietoturvasta [3] sekä tietoverkkorikollisuudesta [4] kuvataan pääpiirteissään periaatteelliset suuntaviivat niillä aloilla, joilla tarvitaan erityistoimia. Tiedonantojen ensimmäisiä vaikutuksia oli se, että neuvosto antoi joulukuussa 2001 päätöslauselman verkko- ja tietoturvasta ja komissio antoi 19. huhtikuuta ehdotuksen neuvoston puitepäätökseksi tietojärjestelmähyökkäyksien torjunnasta [5]. Yksi keskeinen tekijä tulee olemaan tietoverkkoturvallisuuden työryhmän perustaminen, mikä parantaa jäsenvaltioiden valmiuksia vastata merkittäviin verkko- ja tietoturvaongelmiin. Jäsenvaltiot antoivat tukensa komission esitykselle tehdä asiaa koskeva ehdotus. Verkko- ja tietoturvaan liittyvissä toimissa keskitytään:[3]  KOM(2001) 298 lopullinen, 6.6.2001.[4]  Turvallisempi tietoyhteiskunta tietoverkkojen paremman tietoturvan ja tietokonerikollisuuden torjunnan avulla, KOM(2000) 890, 22.1.2001.[5]  http://europa.eu.int/comm/dgs/justice_home/index_en- tukemaan tiedotusta jäsenvaltioissa verkko- ja tietoturvan parantamiseksi- keräämään tietoa ja analysoimaan turvallisuusriskejä.Toimet voisivat suoraan liittyä tietoverkkoturvallisuuden työryhmän toimintaan. Tulevien tietoturvatoimien tukemiseksi voitaisiin luoda toimintaa ohjaava johtoryhmä käyttäen perustana komission ehdotusta neuvoston päätökseksi menettelytavoista verkko- ja tietoturvakysymyksissä, jossa otettaisiin asianmukaisella tavalla huomioon se, että nämä kysymykset liittyvät yhteisön politiikan moniin eri osa-alueisiin.c. Laajakaistaviestinnän laaja saatavuus tukisi merkittävästi taloutta, ja useat EU:n jäsenvaltiot ovatkin alkaneet nopeuttaa sen kehittämistä alueellaan. Komissio tukee laajakaistaviestinnän käyttöönottoa erityisesti heikommassa asemassa olevilla alueilla ja edistää paikallis- ja aluetasolta saatujen kokemusten vaihtoa Euroopan unionissa.EhdotusEhdotetaan rahoitustukiohjelman hyväksymistä kansallisten toimien tueksi muunnettaessa Eurooppaa osaamiselle rakentuvaksi taloudeksi. Ohjelma tukee voimakkaasti Lissabonin strategiaa ja sillä on seuraavat tavoitteet:i) eri jäsenvaltioissa tapahtuvan edistyksen seuranta ja vertaaminen maailmassa tapahtuvaan edistykseen sekä tarvittavien toimien toteuttaminen käyttämällä virallisia tilastoja milloin mahdollista;ii) jäsenvaltioiden eEuropen puitteissa kansallisesti ja alueellisesti toteuttamien pyrkimysten tukeminen analysoimalla eEuropeen liittyviä hyviä toimintatapoja ja kehittämällä mekanismeja kokemustenvaihtoa varten käyttämällä virallisia tilastoja milloin mahdollista; tällä sektorilla tilastot ovat kehittyneet huomattavasti viime vuosien aikana;iii) talouteen ja yhteiskuntaan kohdistuvien tietoyhteiskunnan vaikutusten analysointi asianmukaisia poliittisia toimia varten erityisesti yhteenkuuluvuuden ja teollisuuden kilpailukyvyn kannalta;iv) verkko- ja tietoturvan parantamiseen pyrkivien kansallisten ja Euroopan laajuisten toimien tehostaminen sekä laajakaistapalvelujen leviämisen edistäminen.Näiden tavoitteiden saavuttamiseksi ohjelmassa rahoitetaan seuraavan tyyppisiä toimia:-  tiedon keruu tarkistetuista vertailuindikaattoreista ja näiden tietojen analysointi,-  tutkimukset hyvien toimintatapojen määrittelemiseksi Euroopassa,-  seminaarit ja selvitykset teollisuuden sopeuttamisesta rakennemuutokseen, joka aiheutuu digitaalitekniikoista ja yhteiskunnallisesta murroksesta,-  eri aloja edustavista, verkkovuorovaikutusta hyödyntävistä asiantuntijoista koostuvan, komission tietoyhteiskunnan kehityksen haasteista kuuleman tietoyhteiskuntafoorumin tukeminen,-  kohdennettujen konferenssien, seminaarien tai työpajojen tukeminen yhteistyön sekä kokemusten ja hyvien toimintatapojen vaihdon edistämiseksi asiaan liittyvien tahojen ja jäsenvaltioiden kesken,-  verkko- ja tietoturvan alaa (esim. tietoturvamekanismit ja niiden yhteentoimivuus, verkkojen luotettavuus ja suoja, kehittyneet salaustekniikat, yksityisyyden suoja ja tietoturva langattomassa viestinnässä) koskevien yksittäisten selvitysten, tutkimusten ja asiantuntemuksen kokoamistoimien rahoittaminen erityisesti olemassa oleviin ja uusiin uhkiin liittyen sekä tietoverkkotyöryhmän toiminnan valmistelemiseksi.Ohjelman kesto on 3 vuotta (2003-2005) ja sen budjetti on 25 miljoonaa euroa. Joka vuosi julkistetaan erityinen työohjelma, jossa kuvataan kyseisen vuoden painopisteet. Ohjelman viimeisenä toimintavuonna siitä suoritetaan arviointi, jossa selvitetään ohjelman kustannustehokkuus ja se, onko ohjelmasta hyötyä jatkossakin.2002/0187 (CNS)Ehdotus: NEUVOSTON PÄÄTÖS eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen MODINIS-ohjelman (2003-2005) hyväksymisestä(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 157 artiklan 3 kohdan,ottaa huomioon komission ehdotuksen [6],[6]  EYVL C , , s. .ottaa huomioon Euroopan parlamentin lausunnon [7],[7]  EYVL C , , s. .ottaa huomioon talous- ja sosiaalikomitean lausunnon [8],[8]  EYVL C , , s. .sekä katsoo seuraavaa:(1) Lissabonissa 23.-24. maaliskuuta 2000 kokoontunut Eurooppa-neuvosto [9] asetti tavoitteeksi, että unionista on tultava maailman kilpailukykyisin ja dynaamisin osaamiselle rakentuva talous, ja totesi, että edistymisen seurannassa on tarpeen ottaa käyttöön avoin koordinointimenetelmä.[9]  Puheenjohtajan päätelmät: http://ue.eu.int/en/Info/eurocouncil/index.htm(2) Feirassa 19.-20. kesäkuuta 2000 kokoontunut Eurooppa-neuvosto [10] antoi tukensa eEurope 2002 -toimintasuunnitelmalle ja korosti erityisesti tarvetta valmistautua osaamiselle rakentuvan talouden pidemmän aikavälin näkymiin edistämällä uuden teknologian saatavuutta kaikkien kansalaisten kannalta, ja sisämarkkinaneuvosto määritteli 30. marraskuuta 2000 eEurope 2002 -toimintasuunnitelman edistymisen mittaamista varten 23 indikaattoria [11].[10]  Puheenjohtajan päätelmät: http://ue.eu.int/en/Info/eurocouncil/index.htm[11]  http://europa.eu.int/information_society/eeurope/benchmarking/indicator_list.pdf(3) Komissio antoi neuvostolle, Euroopan parlamentille, talous- ja sosiaalikomitealle sekä alueiden komitealle 28. toukokuuta 2002 tiedonannon eEurope 2005: Tietoyhteiskunta kaikille [12].[12]  KOM(2002) 263 lopullinen, 28.5.2002.(4) Komissio antoi neuvostolle, Euroopan parlamentille, talous- ja sosiaalikomitealle sekä alueiden komitealle 22. tammikuuta 2001 tiedonannon Turvallisempaan tietoyhteiskuntaan tietojärjestelmien turvallisuutta parantamalla ja tietokonerikollisuutta ehkäisemällä.(5) Tukholmassa 23.-24. maaliskuuta 2001 kokoontuneen Eurooppa-neuvoston päätelmissä [13] pyydetään neuvostoa ja komissiota laatimaan sähköisten verkkojen turvallisuutta koskeva kattava strategia, johon sisältyy myös käytännön täytäntöönpanotoimia. Komission ensimmäinen vastaus tähän pyyntöön oli 6. kesäkuuta 2001 annettu tiedonanto Verkko- ja tietoturva: Ehdotus eurooppalaiseksi lähestymistavaksi.[13]  http://ue.eu.int/en/Info/eurocouncil/index.htm(6) Aiheesta eEurope-toimintasuunnitelma: tieto- ja verkkoturvallisuus 30. toukokuuta 2001 annetussa neuvoston päätöslauselmassa sekä yhteisestä lähestymistavasta ja erityisistä toimista verkko- ja tietoturvallisuuden alalla 6. joulukuuta 2001 annetussa neuvoston päätöslauselmassa kehotettiin jäsenvaltioita käynnistämään erityishankkeita sähköisen viestinnän verkkojen ja tietojärjestelmien turvallisuuden parantamiseksi. Lisäksi siinä pidettiin tervetulleena komission aikeita luoda muun muassa strategia Internetin infrastruktuurin vakaamman ja turvallisemman toiminnan varmistamiseksi ja antaa ehdotus tietoverkkorikollisuuden työryhmän perustamiseksi.(7) Tietoyhteiskuntaan siirtyminen voi uusien taloudellisten, poliittisten ja yhteiskunnallisten suhteiden syntymisen myötä auttaa Euroopan unionia selviytymään uuden vuosisadan haasteista ja edistää kasvua, kilpailukykyä ja työllisyyttä.Tietoyhteiskunta muuttaa asteittain taloudellisen ja yhteiskunnallisen toiminnan luonnetta ja sillä on merkittäviä alojen rajat ylittäviä vaikutuksia toiminta-aloilla, jotka tähän mennessä ovat olleet itsenäisiä. Tietoyhteiskunnan toteutumisen edellyttämissä toimenpiteissä olisi otettava huomioon Euroopan yhteisön taloudellinen ja sosiaalinen yhteenkuuluvuus sekä kaksijakoiseen yhteiskuntaan liittyvät vaarat samoin kuin sisämarkkinoiden tehokas toiminta.(8) Seurantaa ja kokemustenvaihtoa varten on luotava puitteet, joiden avulla jäsenvaltiot voivat vertailla ja analysoida onnistumistaan ja edistymistään eEurope-toimintasuunnitelman toteuttamisessa. Tällaisten puitteiden avulla jäsenvaltiot voivat paremmin hyödyntää varsinkin tietoyhteiskunnan alalla tapahtuvan teknologian kehityksen taloudellista ja teollista potentiaalia.(9) Vertailujen avulla jäsenvaltiot voivat arvioida, tuottavatko niiden eEurope-toimintasuunnitelman puitteissa toteuttamat kansalliset toimet vastaavanlaisia tuloksia kuin muissa jäsenvaltioissa ja hyödyntävätkö ne täysin teknologian suomia mahdollisuuksia.(10) Jäsenvaltioiden toimia eEurope-toimintasuunnitelman puitteissa voidaan edelleen tukea levittämällä hyviä toimintatapoja. Euroopan tasolla saatava lisäarvo vertailuista koostuu erilaisten ratkaisujen vertailevasta arvioinnista, jossa käytetään yhteisiä seuranta- ja analyysimenetelmiä.(11) Laajakaistaviestinnän yleistymisen odotetaan vaikuttavan huomattavasti taloudelliseen toimeliaisuuteen. Jäsenvaltiot ovat nopeuttaneet laajakaistatekniikan käyttöönottoa esimerkiksi rahoittamalla kaupunkien hankkeita paikallisen infrastruktuurin kehittämiseksi, edistämällä laajakaistapalvelujen käyttöönottoon liittyviä julkisen ja yksityisen sektorin yhteistyöhankkeita sekä luomalla kysyntää. Jotta tästä saadut kokemukset eivät jäisi pimentoon ja hajanaisiksi kokeiluiksi, komission olisi kannustettava ja tuettava paikallis- ja aluetasolla saatujen kokemusten vaihtoa hyvien toimintatapojen levittämiseksi.(12) Verkko- ja tietoturvasta on tullut turvallisen liiketoimintaympäristön jatkokehityksen edellytys. Verkko- ja tietoturvakysymysten monimutkaisuuden vuoksi paikallisten, kansallisten ja tarvittaessa yleiseurooppalaisten viranomaisten olisi alan politiikkaan liittyvien toimenpiteiden kehittämisessä otettava huomioon erilaisia poliittisia, taloudellisia, järjestelyihin liittyviä ja teknisiä näkökohtia ja tiedostettava tietoverkkojen hajautettu ja globaali luonne.(13) Jotta tietoturvapolitiikkaan liittyvät toimenpiteet olisivat tehokkaampia, niiden olisi oltava osa eurooppalaista lähestymistapaa, niissä olisi otettava huomioon sisämarkkinoiden tehokas toiminta, niiden olisi perustuttava yhteisön jäsenvaltioiden ja ulkopuolisten valtioiden välisen yhteistyön lisäämiseen ja niillä olisi tuettava innovaatioita ja eurooppalaisten yritysten maailmanlaajuista kilpailukykyä. Jäsenvaltioiden tiedotustoimia verkko- ja tietoturvan parantamiseksi olisi tuettava varsinkin järjestämällä Euroopan tason tiedon keruuta ja analysointia sekä tiedottamista olemassa oleviin ja uusiin turvallisuusuhkiin ennakoivasti vastaavista hyvistä ratkaisuista.(14) Koska tämän päätöksen täytäntöön panemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [14] 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen.[14]  Neuvoston päätös 1999/468/EY menettelystä komissiolle siirrettyä täytäntöönpanovaltaa käytettäessä, EYVL L 184, 17.7.1999, s. 23.(15) Tämän ohjelman edistymistä olisi jatkuvasti seurattava,ON TEHNYT TÄMÄN PÄÄTÖKSEN:1 artiklaHyväksytään eEurope 2005 -toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskeva monivuotinen ohjelma (2003-2005), jäljempänä 'ohjelma'.Ohjelman tavoitteet ovat:a) eri jäsenvaltioissa tapahtuvan edistyksen seuranta ja vertaaminen maailmassa tapahtuvaan edistykseen sekä tarvittavien poliittisten johtopäätösten tekeminen käyttämällä virallisia tilastoja milloin mahdollista;b) jäsenvaltioiden eEuropen puitteissa kansallisesti ja alueellisesti toteuttamien pyrkimysten tukeminen analysoimalla eEuropeen liittyviä hyviä toimintatapoja ja kehittämällä mekanismeja kokemustenvaihtoa varten;c) talouteen ja yhteiskuntaan kohdistuvien tietoyhteiskunnan vaikutusten analysointi asianmukaisia poliittisia toimia varten erityisesti yhteenkuuluvuuden ja teollisuuden kilpailukyvyn kannalta;d) verkko- ja tietoturvan parantamiseen pyrkivien kansallisten ja Euroopan laajuisten toimien tehostaminen sekä laajakaistapalvelujen leviämisen edistäminen.Ohjelman toimet ovat alojen rajat ylittäviä ja ne täydentävät muilla aloilla toteutettavia yhteisön toimia. Toimet eivät saa olla päällekkäisiä kyseisillä aloilla muissa yhteisön ohjelmissa toteutettavien toimien kanssa.Ohjelmalla luodaan myös yhteinen kehys kansallisten, alueellisten ja paikallisten tasojen Euroopan laajuiselle kanssakäymiselle.2 artiklaTämän päätöksen 1 artiklassa tarkoitettujen tavoitteiden saavuttamiseksi toteutetaan seuraavanlaisia toimia:a) tietojen keruu ja analysointi uusien vertailuindikaattorien, tarvittaessa myös alueellisten indikaattorien perusteella. Erityisesti olisi keskityttävä tietoihin, jotka liittyvät eEurope 2005 -toimintasuunnitelman päätavoitteisiin,b) tutkimukset, joilla yksilöidään hyvät toimintatavat kansallisella ja alueellisella tasolla, erityisesti eEurope 2005 -toimintasuunnitelman menestyksekästä täytäntöönpanoa edistävät tutkimukset,c) kohdennettujen konferenssien, seminaarien tai työryhmätapaamisten tukeminen yhteistyön edistämiseksi sekä kokemusten vaihtamiseksi ja parhaiden toimintatapojen levittämiseksi 1 artiklassa tarkoitetussa keskinäisesti täydentävää kanssakäymistä edistävässä yhteisessä kehyksessä,d) eri aloja edustavista, verkkovuorovaikutusta hyödyntävistä asiantuntijoista koostuvan, komission tietoyhteiskunnan kehityksen haasteista kuuleman tietoyhteiskuntafoorumin tukeminen,e) verkko- ja tietoturvallisuuden alaa (esim. tietoturvamekanismit ja niiden yhteentoimivuus, verkkojen luotettavuus ja suoja, kehittyneet salaustekniikat, yksityisyyden suoja ja tietoturva langattomassa viestinnässä) koskevien yksittäisten selvitysten, tutkimusten ja seminaarien rahoittaminen erityisesti olemassa olevien ja uusien uhkien alalla sekä tietoverkkoturvallisuustyöryhmän toiminnan valmistelemiseksi,f) kansallisten ja eurooppalaisten verkko- ja tietoturvan parantamiseen tähtäävien toimien tukeminen sekä laajakaistaviestinnän yleistymisen edistäminen seminaarien, tapaamisten ja kokemustenvaihdon avulla.3 artiklaKomissio käyttää 1 artiklassa säädettyjen tavoitteiden ja 2 artiklassa säädettyjen toimien toteuttamisessa tarkoituksenmukaisia ja tarvittavia keinoja, jollaisia ovat erityisesti:a) sellaisten sopimusten tekeminen, jotka liittyvät selvitysten, kartoitustutkimusten ja eri aloja koskevien yksityiskohtaisten tutkimusten tekemiseen sekä rajoitetun kokoisten demonstraatioiden, myös seminaarien ja konferenssien järjestämiseen, käyttämällä virallisia tilastoja milloin mahdollista,b) tietojen kerääminen, julkaiseminen ja levittäminen sekä verkkopalvelujen kehittäminen,c) tuen myöntäminen asiantuntijakokousten, konferenssien ja seminaarien järjestämiseen,d) verkko- ja tietoturvan alaa koskevaan tieto- ja varoitusjärjestelmään liittyvät valmistelutyöt (tietojen keruu, suhteet kansallisiin ja kansainvälisiin valmiusyksiköihin).4 artiklaOhjelma alkaa 1 päivänä tammikuuta 2003 ja päättyy 31 päivänä joulukuuta 2005.Rahoitusohje ohjelman täytäntöönpanemiseksi on 25 miljoonaa euroa.Budjettivallan käyttäjä myöntää määrärahat vuotuisessa talousarviomenettelyssä varainhoitoa koskevien säännösten mukaisesti.5 artiklaKomissio vastaa ohjelman täytäntöönpanosta ja sen yhteensovittamisesta muiden yhteisön ohjelmien kanssa. Komissio laatii vuosittain työohjelman tämän päätöksen perusteella.Laatiessaan työohjelmaa, rahoituksen kokonaisjakaumaa ja ohjelman arviointitoimia komissio noudattaa tämän päätöksen 6 artiklassa tarkoitettuja menettelyjä.6 artikla1. Komissiota avustaa komitea, joka koostuu jäsenvaltioiden edustajista ja jonka puheenjohtajana toimii komission edustaja.2. Jos tähän kohtaan viitataan, sovelletaan päätöksen 1999/468/EY 4 artiklassa säädettyä hallintomenettelyä kyseisen päätöksen 7 artiklan 3 kohdan mukaisesti.3. Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan kolme kuukautta.7 artikla1. Sen varmistamiseksi, että mahdollisesti annettavaa yhteisön tukea käytetään tehokkaasti, komissio varmistaa, että tämän päätöksen mukaisesti toteutettaviin toimiin sovelletaan tehokasta ennakkoarviointia, seurantaa ja jälkiarviointia.2. Toimien täytäntöönpanon aikana ja sen jälkeen komissio tarkastelee niiden toteuttamistapaa arvioidakseen, onko alkuperäiset tavoitteet saavutettu.3. Komissio tiedottaa komitealle säännöllisesti ohjelman kokonaistäytäntöönpanon edistymisestä.4. Ohjelman päättyessä komissio toimittaa Euroopan parlamentille, neuvostolle sekä talous- ja sosiaalikomitealle arviointikertomuksen 2 artiklassa tarkoitettujen toimien täytäntöönpanosta saaduista tuloksista.8 artiklaTämä päätös on osoitettu jäsenvaltioille.BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYSPolitiikan ala(t): TietoyhteiskuntaToiminnan ala(t): eEurope ja viestintäalan politiikkaToimenpiteen nimi: Tietoyhteiskunta1. BUDJETTIKOHTA/-KOHDATB5-331 - eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskeva monivuotinen ohjelma (2003-2005).2. NUMEROTIEDOT2.1. Toimenpiteen kokonaismäärärahat (B osa): maksusitoumusmäärärahat (milj. euroa)25 miljoonaa euroa2.2. Toimenpiteen soveltamisaikaKolme vuotta, 1.1.2003-31.12.20052.3. Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;b) Teknisen ja hallinnollisen avun ja tuen menot (vrt. kohta 6.1.2)&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4.  Yhteensopivuus ohjelmasuunnitelman ja rahoitusnäkymien kanssa|X| Ehdotus on tehdyn ohjelmasuunnitelman mukainen. Yhteensopivuuteen päästään olemassa olevien budjettikohtien uudelleenjärjestelyillä.| | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista| | ja tämä voi edellyttää toimielinten sopimuksen määräysten soveltamista.3. BUDJETTITIEDOT&gt;TAULUKON PAIKKA&gt;4. OIKEUSPERUSTAPerustamissopimuksen 157 artiklan 3 kohta.5. KUVAUS JA PERUSTELUT5.1. Yhteisön toiminnan tarve5.1.1. Toiminnan tavoitteetEnsimmäinen toimintasuunnitelma eli eEurope 2002 päättyy vuoden 2002 lopussa. Lissabonissa kokoontuneen Eurooppa-neuvoston vuotta 2010 koskevan tavoitteen mukaisesti tietotalouden alan toimia on kuitenkin jatkettava. Barcelonan Eurooppa-neuvoston päätelmissään esittämästä pyynnöstä komissio julkisti 28. toukokuuta 2002 uuden eEurope 2005 -toimintasuunnitelman. Sen pyrkimyksenä on edistää turvallisia palveluja, sovelluksia ja sisältöjä, joiden perustana ovat laajalti saatavilla olevat laajakaistayhteydet. Toimintasuunnitelman seurantaa varten on jatkettava vertailuanalyysejä ja hyvien toimintatapojen edistämiseen liittyviä toimia erityisesti rakenneindikaattoritarkastelun yhteydessä. Tällaisesta tarkastelusta päätettiin, kun asetettiin tavoitteeksi, että unioni olisi vuonna 2010 maailman kilpailukykyisin ja dynaamisin tietoon perustuva talous.Vaikka Internet on yleistynyt huomattavasti, sen käyttöä olisi edistettävä edelleen. Myös rakenneuudistuksia olisi edistettävä täyden hyödyn saamiseksi uudesta taloudesta. Jäsenvaltioiden välillä on lisäksi huomattavia eroja. Verkon arvoa voidaan lisätä huomattavasti, kun sen leviämistä ja käyttöä tehostetaan alueilla, joilla se on vielä alhaista.Ohjelma voisi olla kehys toimissa edistymisen vertailulle, yhteistyömekanismien kehittämiselle, Euroopan eri maiden vahvuuksien ja heikkouksien löytämiselle avoimen yhteensovittamismenetelmän mukaisesti sekä toiminnan vertailulle maailman parhaiden toimintatapojen kanssa.Lisäksi ohjelmassa otetaan huomioon sähköisten maksu- ja asiointitapahtumien ja tiedonsiirron turvallisuus, josta on tullut olennaisen tärkeä tekijä sähköisten palvelujen tarjonnassa, muun muassa sähköisessä kaupankäynnissä ja verkon kautta välitettävissä julkisissa palveluissa. Viime vuoden syyskuun 11. päivän jälkeen turvallisuuskysymyksiin on tullut uusia ulottuvuuksia, jotka ovat komissiolle ensisijaisen tärkeitä.5.1.2. Ennakkoarvioinnin perusteella toteutetut toimenpiteetTämän päätösehdotuksen yhteydessä toimitetaan asiasta laadittu ennakkoarviointikertomus. Kertomuksessa otetaan myös huomioon puolivälin arviointikertomus PROMISE-ohjelmasta, josta on aiemmin rahoitettu kyseisiä toimia.5.2. Suunnitellut toimet ja yhteisön rahoitustukea koskevat yksityiskohtaiset säännöti) Jäsenvaltioiden toiminnan seuranta ja vertailu maailman parhaisiin toimintatapoihin käyttämällä virallisia tilastoja milloin mahdollista;ii) eEurope 2005 -toimintasuunnitelmaan liittyvien parhaiden toimintatapojen tukeminen ja analysointi ja kokemusten vaihdon menetelmien kehittäminen;iii) talouteen ja yhteiskuntaan kohdistuvien tietoyhteiskunnan vaikutusten analysointi asianmukaisia poliittisia toimia varten;iv) verkko- ja tietoturvan parantamisen sekä laajakaistapalvelujen leviämisen tukeminen.Näitä suuntaviivoja täsmennetään seuraavilla toimilla:- tietojen keruu ja arviointi uusien vertailuindikaattorien, tarvittaessa myös alueellisten indikaattorien perusteella. Erityisesti olisi keskityttävä tietoihin, jotka liittyvät eEurope-toimintasuunnitelman päätavoitteisiin,- tutkimukset, joilla yksilöidään hyvät toimintatavat kansallisella ja alueellisella tasolla, erityisesti eEurope-toimintasuunnitelman menestyksekästä täytäntöönpanoa edistävät tutkimukset,- eri aloja edustavista, verkkovuorovaikutusta hyödyntävistä asiantuntijoista koostuvan, komission tietoyhteiskunnan kehityksen haasteista kuuleman tietoyhteiskuntafoorumin tukeminen,- kohdennettujen konferenssien, seminaarien tai tapaamisten tukeminen yhteistyön ja hyvien toimintatapojen vaihdon edistämiseksi talouden toimijoiden ja jäsenvaltioiden kesken,- verkko- ja tietoturvallisuuden alaa (esim. turvamekanismit ja niiden yhteentoimivuus, verkkojen luotettavuus ja suoja) ja erityisesti olemassa olevia ja uusia uhkia koskevien selvitysten, tutkimusten ja tiedonhankintatoimien rahoittaminen tietoverkko- ja viestintäalan työryhmän toiminnan valmistelemiseksi.5.3. ToteutusmenetelmätKomission suora hallinnointi ilman ulkoista henkilöstöä.6. RAHOITUSVAIKUTUKSET6.1. Kokonaisrahoitusvaikutus, B osa - (koko ohjelmakaudeksi)6.1.1. RahoitustukiMaksusitoumusmäärärahat, milj. euroa (kolmen desimaalin tarkkuudella)&gt;TAULUKON PAIKKA&gt;6.2.  Toimenpidekohtainen kustannuslaskelma, B osa (koko ohjelmakaudeksi)(Maksusitoumusmäärärahat, milj. euroa (kolmen desimaalin tarkkuudella)&gt;TAULUKON PAIKKA&gt;7. VAIKUTUKSET HENKILÖSTÖÖN JA HALLINTOMENOIHIN7.1.  Vaikutus henkilöstöön&gt;TAULUKON PAIKKA&gt;7.2.  Henkilöstön taloudellinen kokonaisvaikutus&gt;TAULUKON PAIKKA&gt;Määrät edustavat 12 kuukauden kokonaismenoja.7.3.  Muut toimesta johtuvat hallintomenot&gt;TAULUKON PAIKKA&gt;Määrät edustavat 12 kuukauden kokonaismenoja.(1) Mainittava komitean laji sekä ryhmä, johon se kuuluu.&gt;TAULUKON PAIKKA&gt;8. SEURANTA JA ARVIOINTI8.1. SeurantajärjestelmäYhteisön varojen tehokkaan käytön varmistamiseksi komissio varmistaa, että tämän päätöksen mukaisesti toteutettaviin toimiin ryhdytään vasta julkisten hankintamenettelyjen jälkeen ja että toimia seurataan ja arvioidaan asianmukaisesti.8.2. Arvioinnin yksityiskohtaiset säännöt ja arviointijaksotOhjelmaa arvioidaan sen täytäntöönpanokauden päättyessä vuoden 2005 lopussa. Ohjelman arviointi annetaan ulkoisen arvioijaryhmän tehtäväksi avoimen tarjouskilpailun perusteella.9. PETOSTEN TORJUNTATOIMET(Varainhoitoasetuksen 3 artiklan 4 kohta: "Komissio esittää petosten ja väärinkäytösten välttämiseksi rahoitusta koskevissa selvityksissä tiedot olemassa olevista tai suunnitteilla olevista ehkäisevistä ja suojatoimenpiteistä.")Komission yksiköt tarkastavat kaikista palveluista tai pyydetyistä tutkimuksista suoritettavat maksut ennen niiden maksamista ottaen huomioon mahdolliset sopimusvelvoitteet, taloudenpidon periaatteet sekä moitteettoman varainhoidon tai hallinnon periaatteet. Kaikkiin komission ja maksujen vastaanottajien välisiin sopimuksiin sisällytetään petosten torjuntaa koskevia määräyksiä (valvonta, selontekovaatimukset jne.).